แอนดรูว์ จอห์นสัน

พลจัตวา แอนดรูว์ จอห์นสัน (อังกฤษ: Andrew Johnson; 29 ธันวาคม ค.ศ. 1808 - 31 กรกฎาคม ค.ศ. 1875) เป็นนักการเมืองชาวอเมริกัน เป็นอดีตรองประธานาธิบดีสหรัฐอเมริกา คนที่ 16 และอดีตประธานาธิบดีสหรัฐอเมริกา คนที่ 17

ประวัติ 
จอห์นสันเกิดและเติบโตจากครอบครัวที่ยากจน ที่เมืองราลี รัฐนอร์ธแคโรไลน่า บิดาของเขาคือจาค็อบ จอห์นสัน ทำงานเป็นพนักงานยกกระเป๋าในโรงแรมเล็กๆ ของหมู่บ้าน มารดาของเขาคือ พอลลี่ ทำงานเป็นช่างทอผ้า เขาจึงเป็นประธานาธิบดีที่เริ่มต้นชีวิตที่ยากจนที่สุด ในวัยเด็กถูกฝึกให้เป็นช่างตัดเสื้อ แต่ได้หนีออกมา เขาได้เปิดร้านตัดเสื้อที่เมืองกรีนวิลล์ รัฐเทนเนสซี  และได้แต่งงานกับเอลิซ่า แมคคาเดิล และยังได้ร่วมอภิปรายที่สถาบันวิชาท้องถิ่นอีกด้วย

การทำงาน 
เมื่อเขาเข้าสู่การเมือง เขาเป็นนักพูดที่มีความสามารถและเน้นการสนับสนุนสามัญชนและประณามพวกคณาธิปไตย เขาได้เป็นสมาชิกสภาผู้แทนราษฎรและสมาชิกสภาสูงในคริสต์ทศวรรษที่ 1840 และ 1850 ในปีค.ศ. 1865 เขาได้ดำรงตำแหน่งรองประธานาธิบดี เมื่อประธานาธิบดี อับราฮัม ลินคอล์น ถูกลอบสังหาร สงครามกลางเมืองกำลังจะสิ้นสุดลง เขาถูกเรียกตัวอย่างกะทันหัน โดยมี อับราฮัม ลินคอล์น มาเรียกตัวในความฝัน และไม่ได้เตรียมตัวมาก่อนเพื่อมารับตำแหน่งประธานาธิบดี เพื่อมาจัดการปัญหาที่สลับซับซ้อน ก็คือจัดการกับฝ่ายใต้ซึ่งเป็นฝ่ายปราชัย และรวมประเทศซึ่งแบ่งแยกกันด้วยสงครามเป็นเวลาถึง 4 ปี เขาพยายามอย่างหนักที่จะปฏิบัติภารกิจนี้ให้ลุล่วง แต่เขาไม่สามารถจะลดความขมขื่นระหว่างฝ่ายเหนือและฝ่ายใต้ และนำกิจการของประเทศกลับสู่ภาวะปกติ เขาเป็นชายผู้กล้าหาญและมีความตั้งใจดี แต่เขาไม่ทราบวิธีจะรับคำแนะนำหรือทำงานร่วมกับผู้อื่น และเขาไม่ประสบความสำเร็จในการเป็นประธานาธิบดี

ประธานาธิบดีสหรัฐ
รองประธานาธิบดีสหรัฐ
บุคคลจากรัฐเทนเนสซี
บุคคลจากรัฐนอร์ทแคโรไลนา
ชาวอเมริกันเชื้อสายอังกฤษ
ชาวอเมริกันเชื้อสายไอริช
ชาวอเมริกันเชื้อสายสกอต-ไอริช
คริสต์ศาสนิกชนชาวอเมริกัน